Document ID: 31989R0596

KOMISSION ASETUS (ETY) N:o 596/89,
annettu 8 päivänä maaliskuuta 1989,
kuohuviinien ja hiilihapotettujen kuohuviinien kuvausta ja esittelyä koskevista yksityiskohtaisista säännöksistä annetun asetuksen (ETY) N:o 2707/86 muuttamisesta viidennen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 2964/88(2), ja erityisesti sen 72 artiklan 5 kohdan,
sekä katsoo, että
neuvoston asetuksessa (ETY) N:o 3309/85(3), sellaisena kuin se on viimeksi muutettuna asetuksella (ETY) N:o 538/87(4), annetaan yleiset säännöt kuohuviinien ja hiilihapotettujen kuohuviinien kuvauksesta ja esittelystä,
merkintä jäsenvaltiosta on pakollinen; sen vuoksi olisi tärkeää täsmentää tapa, jolla kyseinen merkintä on tehtävä päällysmerkintöihin,
komission asetuksen (ETY) N:o 2707/86(5), sellaisena kuin se on viimeksi muutettuna asetuksella (ETY) N:o 2657/88(6), 9 artiklan toisessa kohdassa säädetään, että komissio päättää yhdestä tai useammasta kaikkialla yhteisössä käytettävästä ilmaisusta, joka voidaan liittää merkintään "méthode champenoise" ja jolla se voidaan myöhemmin korvata,
tiettyjen nesteiden pakkaamista valmispakkauksiin tilavuuden mukaan koskevan jäsenvaltioiden lainsäädännön lähentämisestä 19 päivänä joulukuuta 1974 annetussa neuvoston direktiivissä 75/106/ETY(7), sellaisena kuin se on viimeksi muutettuna direktiivillä 88/316/ETY(8), säädetään markkinoille 31 päivän joulukuuta 1988 jälkeen saatettujen kuohuviinien ja hiilihapotettujen kuohuviinien pakkaamisesta; sellaisten kuohuviinien kaupan sallimiseksi, jotka on pakattu 31 päivään joulukuuta 1988 mennessä ja joiden pakkaamisessa käytettyjä säiliöitä ei voida enää käyttää, on tärkeää säätää, että kyseisiä viinejä voidaan pitää hallussa myyntiä varten ja saattaa markkinoille pakkauksissaan tietyin edellytyksin, kunnes varastot loppuvat,
asetuksen (ETY) N:o 3309/85 6 artiklan 1 kohdan ensimmäisen alakohdan toisessa luetelmakohdassa säädetään, että laatukuohuviineille voidaan antaa jonkin maantieteellisen yksikön nimiä; olisi lisättävä asetuksen (ETY) N:o 2707/86 liitteessä I olevaan luetteloon Yhdistyneen kuningaskunnan ilmoittamat maantieteelliset nimet, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2707/86 seuraavasti:
1 Lisätään 3 artiklaan kohta seuraavasti:
"4 Jäsenvaltio, jossa valmistajalla, myyjällä tai maahantuojalla on toimipaikka, on merkittävä
- joko täydellisenä paikallisen hallintoalueen tai sen osan merkinnän jälkeen
- tai postin käyttämällä maannimilyhenteellä ja tarvittaessa kyseisen paikallisen hallintoalueen postinumerolla."
2 Korvataan 9 artikla seuraavasti:
"9 artikla
Ilmaisua `méthode champenoise` vastaavat asetuksen (ETY) N:o 3309/85 6 artiklan 5 kohdan kolmannessa alakohdassa tarkoitetut merkinnät, joita voidaan käyttää kyseisen ilmaisun yhteydessä, ovat ilmaisut perinteinen pullokäymismenetelmä tai perinteinen menetelmä tai klassinen menetelmä tai " klassinen perinteinen menetelmä".
Edellisessä kohdassa tarkoitetut merkinnät voidaan kääntää yhteisön muille virallisille kielille."
3 Lisätään 10 artiklaan kohta seuraavasti:
"5 Sellaisiin säiliöihin pakatut kuohuviinit ja hiilihapotetut kuohuviinit, joita ei voida enää käyttää neuvoston direktiivin 75/106/ETY(1) 5 artiklassa ja muissa sovellettavissa yhteisön säännöksissä tarkoitettujen siirtymäkausien päätyttyä, voidaan pitää hallussa myyntiä varten ja saattaa markkinoille pakkauksissaan, kunnes varastot loppuvat, jos erityisesti neuvoston asetuksen (ETY) N:o 822/87(2) 71 artiklan 2 kohdassa tarkoitettujen rekisterien avulla voidaan todistaa, että kyseinen tuote on pakattu ennen edellä mainittujen siirtymäkausien päättymistä.
(1) EYVL N:o L 42, 15.2.1975, s. 1
(2) EYVL N:o L 84, 27.3.1987, s. 1"
4 Lisätään liitteeseen I seuraava 3 kohta:
"3. Yhdistynyt kuningaskunta:
a) England;
b) Wales."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä maaliskuuta 1989.

Labels: 3
17